text: La damoisele oï chanter
   Très plaisaument et haut et cler.
   Cele part, au plus tost qu'il pot,
   S'en vint où chanter oy l'ot.
   Tant ala amont et aval
   Que il a veü le cheval
   Que maintes fois avoit veü ;
   Pour ce l'ot tost reconneü.
   Durement s'en esmerveilla.
   Tout droit cele part s'adreça.
   PageV01P174
   Sous l'olivier la bele voit
   Qui lez le chevalet séoit.
   Quant Clarmondine l'a veü,
   Moult grant paour en a eü.
   Grant merveille ot qu'estre povoit,
   Ne dont si très lais hom venoit.
   Tout maintenant laissa son chant
   Quant le roi Compart vit venant.
  